Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (vloga EGF/2014/015 GR/Attica Publishing activities) /* COM/2015/040 final - 2015/ ( ) */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Grški organi so vložili vlogo EGF/2014/015 GR/Attica Publishing activities za finančni prispevek iz ESPG po odpuščanjih presežnih delavcev v smislu člena 3 uredbe o ESPG (v nadaljevanju „odpuščeni delavci“) v 46 podjetjih, ki delujejo na ravni oddelka 58 NACE Rev. 2 (Založništvo)[2] v regiji Atika na ravni NUTS 2[3] (EL 30) v Grčiji. 3. Po oceni te vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG: || EGF/2014/015 GR/Attica Publishing activities Država članica: || Grčija Zadevna regija (na ravni NUTS 2) || Atika (EL 30) Datum vložitve vloge: || 4. 9. 2014 Datum potrdila o prejemu vloge: || 18. 9. 2014 Datum zahtevka za dodatne informacije: || 18. 9. 2014 Datum zahtevka za dodatna 2 tedna časa za predložitev zahtevanih informacij || 29. 10. 2014 Rok za predložitev dodatnih informacij: || 13. 11. 2014 Rok za zaključek ocene: || 5. 2. 2015 Merilo za pomoč: || Člen (4)(1)(b) Uredbe o ESPG Sektor gospodarske dejavnosti (oddelek NACE Rev. 2): || Oddelek 58 (Založništvo) Referenčno obdobje (devet mesecev): || 12. september 2013–12. junij 2014 Število odpuščenih delavcev ali prenehanj opravljanja dejavnosti v referenčnem obdobju: || 705 Število upravičenih prejemnikov, ki naj bi sodelovali v ukrepih: || 705 Število mladih, ki niso zaposleni, se ne izobražujejo ali usposabljajo (NEET), ki bodo prejeli pomoč: || 0 Proračun za prilagojene storitve (v EUR) || 6 034 500 Proračun za izvajanje ESPG[4] (v EUR) || 210 000 Celotni proračun (v EUR) || 6 244 500 Prispevek ESPG (60 %) (v EUR) || 3 746 700 OCENA VLOGE Postopek 4. Grški organi so vlogo EGF/2014/015 GR/Attica Publishing activities vložili 4. septembra 2014, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je potrdila prejem vloge v roku dveh tednov od datuma vložitve vloge, tj. 18. septembra 2014. Od grških organov je še isti dan zahtevala predložitev dodatnih informacij. Grški organi so predložili te dodatne informacije v osmih tednih od datuma zahtevka, po tem ko je bil rok na ustrezno utemeljeno prošnjo grških organov podaljšan za dva tedna. Komisija mora oceno skladnosti vloge s pogoji za finančni prispevek zaključiti v dvanajstih tednih od prejema popolne vloge in ta rok se izteče 5. februarja 2015. Upravičenost vloge Zadevna podjetja in upravičenci 5. Vloga se nanaša na 705 odpuščenih delavcev[5] v 46 podjetjih[6], ki delujejo na ravni oddelka 58 NACE Rev. 2 (Založništvo) v regiji Atika na ravni NUTS 2 (EL 30). Merila za pomoč 6. Grški organi so vložili vlogo v okviru merila za pomoč iz člena 4(1)(b) uredbe o ESPG, ki zahteva vsaj 500 odpuščenih delavcev v referenčnem obdobju devetih mesecev v podjetjih, ki delujejo v istem gospodarskem sektorju na ravni oddelka NACE Rev. 2 in se nahajajo v eni regiji ali dveh sosednjih regijah na ravni NUTS 2 v državi članici. 7. Devetmesečno referenčno obdobje traja od 12. septembra 2013 do 12. junija 2014. Izračun števila odpuščenih delavcev in prenehanj opravljanja dejavnosti 8. Število vseh odpuščenih delavcev je bilo izračunano od datuma dejanske prekinitve pogodbe o zaposlitvi ali njenega izteka. Upravičeni prejemniki 9. Skupno število upravičenih prejemnikov je 705. Povezava med odpuščanjem delavcev ter svetovno finančno in gospodarsko krizo, kot je obravnavana v Uredbi (ES) št. 546/2009 10. Da bi Grčija dokazala povezavo med odpuščanji ter svetovno finančno in gospodarsko krizo, kot je obravnavana v Uredbi (ES) št. 546/2009, trdi, da je grško gospodarstvo že šesto leto zapored (2008–2013) v globoki recesiji. Po podatkih grškega statističnega urada ELSTAT se je grški BDP od leta 2008 zmanjšal za 25,7 odstotne točke, javna potrošnja za 21 odstotnih točk, zasebna potrošnja pa za 32,3 odstotne točke, medtem ko se je brezposelnost povečala za 20,6 odstotne točke. Čeprav se ocenjuje, da grško gospodarsko ponovno raste in so napovedi za nekatere od teh kazalnikov za leto 2014 že pozitivne[7], se bo trg dela v bližnji prihodnosti še naprej srečeval s težavami. 11. Grška vlada je za obravnavanje odplačil zunanjih dolgov leta 2008 sprejela nepriljubljene ukrepe, kot so povečanje prihodkov od davkov, racionalizacija javnih izdatkov in znižanje plač javnih uslužbencev. Plače v zasebnem sektorju so se znižale tudi z namenom povečanja konkurenčnosti grškega gospodarstva. Od leta 2008 je na tisoče podjetij prenehalo opravljati dejavnosti in zaprlo svoja vrata, njihovi zaposleni so bili odpuščeni, na tisoče samozaposlenih oseb pa je prenehalo opravljati svojo dejavnost, kar je prispevalo k velikemu povečanju brezposelnosti. Neposredna posledica nižjih dohodkov je bil upad zasebne potrošnje, zlasti nebistvenih dobrin. 12. V letu 2009 je upad potrošnje v gospodinjstvih v Grčiji zajel enak negativni trend kot v EU-27. V letih 2010 in 2011 je prišlo do oživitve potrošnje v gospodinjstvih na ravni EU- 27, ki ji je sledil upad potrošnje v letu 2012. Potrošnja v gospodinjstvih v Grčiji upada od začetka finančne in gospodarske krize, številke pa so vsako leto slabše. Potrošnja v gospodinjstvih (sprememba v odstotkih v primerjavi s prejšnjim letom) || 2008 || 2009 || 2010 || 2011 || 2012 EU-27 || 0,44 || -1,67 || 1,04 || 0,26 || -0,74 Grčija || 4,67 || -1,91 || -6,39 || -7,91 || -9,07 Vir: Eurostat. 13. Po podatkih poročila ELSTAT o dohodkih gospodinjstev in življenjskih razmerah je leta 2012 23 % Grkov živelo pod pragom revščine[8]. 14. Po nedavni študiji[9] INE-GSEE[10], objavljeni julija 2014, so trije od štirih delavcev ali zaposlenih izjavili, da se je njihov dohodek v letu 2014 zaradi znižanja plač zmanjšal v primerjavi s prejšnjim letom. Poleg tega je 38 % vprašanih menilo, da se bodo njihove plače v naslednjem četrtletju ponovno zmanjšale. Večina vprašanih je svoje stroške ustrezno zmanjšala, zlasti proračun za nebistvene dobrine, kot so revije in časopisi. 15. Do zdaj je bila za sektor založništva vložena še ena vloga ESPG[11], ki je prav tako temeljila na svetovni finančni in gospodarski krizi. Dogodki, ki so povzročili odpuščanja in prenehanje opravljanja dejavnosti 16. Dogodka, ki sta povzročila odpuščanja, sta bila po podatkih grških organov predvsem dva: (1) zmanjšanje razpoložljivih dohodkov gospodinjstev zaradi povečanja davčne obremenitve, zmanjšanja plač (zasebnih in javnih uslužbencev) in porasta brezposelnosti, kar je povzročilo velikanski upad kupne moči, potrebo po prednostni porazdelitvi potrošnje in odpovedovanje dobrinam, ki naj bi bile nebistvene za vsakdanje življenje; (2) občutno zmanjšanje posojil podjetjem in posameznikom zaradi pomanjkanja denarja v grških bankah. Po navedbah Banke Grčije je bila letna stopnja rasti posojil, odobrenih gospodinjstvom in podjetjem (razen finančnim podjetjem), od leta 2010 negativna zaradi pomanjkanja sredstev v grških bankah[12]. 17. V letih 2009–2012 so podjetja, ki delujejo v sektorju javnih občil, prenehala opravljati svojo dejavnost ali zmanjšala plače svojih zaposlenih[13]. V tem kontekstu imajo podjetja, ki delujejo na področju javnih občil, nižje prihodke, ker so izdatki za oglaševanje, ki so eden izmed osnovnih virov prihodkov za ta podjetja, drastično padli: Leta 2012 so izdatki za oglaševanje v podjetja, ki delujejo na področju javnih občil, znašali 1,14 milijarde EUR, medtem ko so leta 2008 znašali 2,67 milijarde EUR, kar pomeni 57-odstotno zmanjšanje[14]. 18. Zaradi tega so se podjetja vseh vrst in kategorij, ki delujejo v sektorju javnih občil, začela soočati z resnimi težavami pri poplačilu svojih obveznosti. V plačilni bilanci so bile v letih 2010 in 2011 skupne obveznosti podjetij, ki delujejo na področju javnih občil, več kot 3,2 milijarde EUR, 50 % izmed njih je bilo kratkoročnih obveznosti[15]. 19. V tem okviru se založniška podjetja srečujejo z resnimi težavami glede preživetja, ker so se njihovi elementi financiranja in uspešnost v obdobju krize poslabšali. Spodnja preglednica prikazuje prihodke od prodaje v založniškem sektorju in ponazarja stalen trend upadanja v zadnjih letih: indeks prihodka od prodaje pri podjetjih v založniškem sektorju (oddelek 58) se je v zadnjih treh letih (2010–2013) zmanjšal za več kot 40 %. Ta padajoči trend se predvideva tudi za leto 2014. Preglednica 1: Razvoj indeksa prihodka od prodaje v založniškem sektorju (oddelek 58 NACE Rev. 2) v Grčiji, 2010–2014 || 2010 || 2011 || 2012 || 2013 || SPREMEMBA 2010–13 || 2014 oddelek 58: Založništvo (referenčno leto: 2005=100) || 76,3 || 55,9 || 47,8 || 45,5 || -40,4 || 43,8 (ocena) 20. Nezadostni denarni tok kot stranski učinek recesije grškega gospodarstva je še povečal težave podjetij v založniškem sektorju. 21. Podjetjem v tem sektorju (časopisi, revije itd.) se je zaradi manjšega povpraševanja po njihovih proizvodih prodaja v obdobju 2009–2013 zmanjšala za 60 %. Zaradi nadaljnjega upada dohodkov so grški potrošniki spremenili svoje potrošniške navade in odnos ter se osredotočili na svoje „primarne“ potrebe. Ta trend upadanja je značilen za časopisna podjetja v Atiki, ki predstavljajo velik del založniških podjetij, ki delujejo na področju javnih občil. Slednja so v obdobju krize izgubila polovico svojih bralcev (glej preglednico 2). Preglednica 2: Razvoj naklade časopisov v Atiki v izbranih kategorijah (2008–2013) || 2008 || 2009 || 2010 || 2011 || 2012 || 2013 NEDELJSKI ČASOPISI || 1 130 178 || 1 115 732 || 971 287 || 861 111 || 730 425 || 676 537 JUTRANJI ČASOPISI || 59 581 || 52 280 || 41 262 || 31 686 || 28 385 || 6 916 VEČERNI ČASOPISI || 254 694 || 226 055 || 203 961 || 174 804 || 130 100 || 101 754 TEDENSKI FINANČNI ČASOPISI || 43 065 || 27 621 || 34 665 || 20 721 || 15 206 || 9 016 SKUPAJ || 1 487 518 || 1 421 688 || 1 251 175 || 1 088 322 || 904 116 || 794 223 22. Stopnja zaposlenosti je posledično močno upadla in v obdobju 2010–2013 se je po podatkih grškega inštituta za delo zaposlovanje v založniškem sektorju (oddelek 58 NACE Rev. 2) zmanjšalo za 28,7 odstotne točke[16]. Pričakovani vpliv odpuščanja delavcev na lokalno, regionalno ali državno gospodarstvo in zaposlenost 23. Odpuščanja imajo pomemben negativen učinek na lokalno, regionalno in nacionalno gospodarstvo. Število brezposelnih v Grčiji se je v obdobju 2008–2013 povečalo za štirikrat. Stopnja brezposelnosti Vir: Eurostat[17] 24. Hkrati je stopnja brezposelnosti v regiji Atika v 1. četrtletju leta 2014 znašala 28 % (medtem ko je bilo povprečje za Grčijo 27,8 %)[18]. Ta regija prispeva 43 % k BDP Grčije (zato kriza, zaradi katere trpijo podjetja v regiji, vpliva na celotno grško gospodarstvo). Je tudi regija z največjim deležem brezposelnih v Grčiji, kar negativno vpliva na položaj delovne sile v Atiki. 25. Poleg tega je bilo ugotovljeno, da se večina podjetij na širšem območju Aten sooča z enakimi problemi glede preživetja. Očitno je torej, da so odpuščanja v založniških podjetjih preobremenila regijo, ki so jo že tako močno prizadele negativne posledice krize. Upravičenci, ki bodo prejeli pomoč, in predlagani ukrepi Upravičenci, ki bodo prejeli pomoč 26. Predvideno število delavcev, ki bodo prejeli pomoč in naj bi sodelovali pri ukrepih, je 705, tj. vsi odpuščeni delavci, upravičeni do prispevka. Razčlenitev teh delavcev po spolu, državljanstvu in starostni skupini: Kategorija || Število upravičencev Spol: || Moški: || 391 || (55,46 %) || Ženske: || 314 || (44,54 %) Državljanstvo: || državljani EU: || 693 || (98,30 %) || državljani nečlanic EU: || 12 || (1,70 %) Starostna skupina: || stari od 15 do 24 let: || 12 || (1,70 %) || stari od 25 do 29 let: || 40 || (5,67 %) || stari od 30 do 54 let: || 576 || (81,71 %) || stari od 55 do 64 let: || 71 || (10,07 %) || starejši od 64 let: || 6 || (0,85 %) Upravičenost predlaganih ukrepov 27. Prilagojene storitve, ki bodo zagotovljene odpuščenim delavcem, vključujejo naslednje ukrepe: – Poklicno svetovanje: Ta spremljevalni ukrep, ki bo ponujen vsem udeležencem, zajema naslednje stopnje: 1 Beleženje in preiskovanje potreb. Prvi ukrep za vse udeležence vključuje beleženje podatkov in ugotavljanje potreb (osebnih, poklicnih, socialnih) ter zagotavljanje informacij o razpoložljivih storitvah in usposabljanjih ter o zahtevah glede spretnosti in usposabljanja. 2 Dokument z osebnimi podatki in delovnimi izkušnjami. S tem ukrepom se delavcem pomaga opredeliti lastne spretnosti in možnosti v povezavi z njihovimi interesi ter izdelati realističen poklicni načrt. Ocena spretnosti vključuje intenzivno in prilagojeno osebno svetovanje, sestavljeno iz različnih stopenj, na katerih delavec in svetovalec iščeta odgovore na vprašanja (npr. priložnosti, interesi, analiza motivacije in pričakovanj, ovire itd.). Na podlagi teh ocen se sestavi dokument z osebnimi podatki in delovnimi izkušnjami, s povzetkom udeleženčevih spretnosti, njegovim individualnim projektom in akcijskim načrtom. 3 Postopek za osebni in poklicni razvoj. To vključuje: (1) opredelitev poklicnih ciljev skupaj z iskanjem zaposlitve; (2) določanje in ocenjevanje priložnosti za zaposlovanje; (3) možne načine za oddajo kandidature za delovno mesto; (4) pisanje življenjepisa in spremnega pisma; (5) pripravo na razgovor za službo; (6) zagotavljanje osnovnega znanja o trgu dela ter institucionalnih, poslovnih in pravnih zadevah. 4 Izdelava individualnega akcijskega načrta. Svetovalci bodo prav tako spremljali delavce med izvajanjem njihovih poti usposabljanja in individualnih načrtov ponovnega vključevanja v zaposlitev. Udeleženci, ki jih zanima ustanovitev podjetja, bodo prejeli splošno podporo in svetovanje za podjetništvo v okviru ukrepa poklicnega svetovanja. 5 Spremljanje. To zagotavlja spremljanje udeležencev v šestih mesecih po koncu izvajanja ukrepov. – Usposabljanje in poklicno usposabljanje. V okviru tega ukrepa bo delavcem zagotovljeno poklicno usposabljanje, ki ustreza njihovim potrebam, kot so bile opredeljene med dejavnostmi poklicnega svetovanja, ter na področjih in v sektorjih z dobrimi možnostmi za razvoj, ki ustrezajo priznanim potrebam na trgu dela. Na voljo bosta dve vrsti usposabljanja: stalno poklicno usposabljanje in specializirani programi usposabljanja ali izobraževalni programi. – Subvencija za samozaposlitev. Delavci, ki bodo ustanovili lastno podjetje, bodo prejeli prispevek v višini do 15 000 EUR za kritje ustanovitvenih stroškov. V Grčiji je ena največjih težav, s katero se srečujejo podjetniki pri ustanavljanju podjetij, dostop do financiranja. Banke zaradi pomanjkanja gotovine odklonijo večino zahtev po posojilih. Ta ukrep je namenjen spodbujanju podjetništva s to finančno podporo. – Nadomestilo za iskanje zaposlitve in usposabljanje. Za kritje stroškov, ki nastanejo pri udeležbi v ukrepu poklicnega svetovanja, bodo upravičenci prejeli 50 EUR za vsak dan udeležbe. Med usposabljanjem znaša nadomestilo 6 EUR na uro. – Nadomestila za mobilnost. Delavci, ki sprejmejo zaposlitev, zaradi katere morajo spremeniti kraj stalnega prebivališča, bodo prejeli pavšalni znesek v višini 2 000 EUR za kritje nujnih izdatkov. 28. Opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 29. Grški organi so predložili zahtevane informacije o ukrepih, ki so za zadevna podjetja obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Predvideni proračun 30. Predvideni skupni stroški so 6 244 500 EUR, vključno z izdatki za prilagojene storitve v višini 6 034 500 EUR in izdatki za pripravo, upravljanje, širjenje informacij in obveščanje javnosti ter nadzor in poročanje v višini 210 000 EUR. 31. Skupni zaprošeni finančni prispevek iz ESPG znaša 3 746 700 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) || Predvideni skupni stroški (v EUR) Prilagojene storitve (ukrepi v skladu s členom 7(1)(a) in (c) uredbe o ESPG) (Poklicno svetovanje) || 705 || 1 250 || 881 250 Poklicno usposabljanje || 460 || 2 400 || 1 104 000 Specializirano usposabljanje/izobraževanje || 245 || 4 000 || 980 000 (Subvencija za samozaposlitev) || 80 || 15 000 || 1 200 000 Vmesni seštevek (a): Odstotek svežnja prilagojenih storitev || — || 4 165 250 (69,02 %) Nadomestila in spodbude (ukrepi v skladu s členom 7(1)(b) uredbe o ESPG) Nadomestila za iskanje zaposlitve || 705 || 1 250 || 881 250 Nadomestila za usposabljanje || 460 || 1 800 || 828 000 Nadomestila za mobilnost || 80 || 2 000 || 160 000 Vmesni seštevek (b): Odstotek svežnja prilagojenih storitev || — || 1 869 250 (30,98 %) Ukrepi v skladu s členom 7(4) uredbe o ESPG 1 Priprava || — || 40 000 2 Upravljanje || — || 40 000 3 Širjenje informacij in obveščanje javnosti || — || 100 000 4 Nadzor in poročanje || — || 30 000 Vmesni seštevek (c): Odstotek skupnih stroškov: || — || 210 000 (3,36 %) Skupni stroški (a + b + c): || — || 6 244 500 Prispevek ESPG (60 % skupnih stroškov) || – || 3 746 700 32. Stroški ukrepov, ki so v zgornji preglednici opredeljeni kot ukrepi v skladu s členom 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Grški organi so potrdili, da so ti ukrepi odvisni od aktivnega sodelovanja upravičencev, ki bodo prejeli pomoč, pri iskanju zaposlitve ali usposabljanju. 33. Grški organi so potrdili, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na upravičenca. Obdobje upravičenosti izdatkov 34. Grški organi so prilagojene storitve za upravičence, ki bodo prejeli pomoč, začeli izvajati 28. novembra 2014. Izdatki za ukrepe iz točke 27 so torej upravičeni do finančnega prispevka iz ESPG od 28. novembra 2014 do 28. novembra 2016. 35. Grški organi so upravne izdatke za izvajanje ESPG začeli ustvarjati 3. novembra 2014. Izdatki za dejavnosti priprave, upravljanja, širjenja informacij in obveščanja javnosti, nadzora in poročanja so torej upravičeni do finančnega prispevka iz ESPG od 3. novembra 2014 do 28. maja 2017. Dopolnjevanje ukrepov, ki se financirajo z nacionalnimi sredstvi ali sredstvi Unije 36. Vir nacionalnega vnaprejšnjega financiranja ali sofinanciranja je program javnih naložb grškega ministrstva za razvoj. 37. Grški organi so potrdili, da prej omenjeni ukrepi, ki prejmejo finančni prispevek iz ESPG, ne bodo prejeli tudi finančnega prispevka iz drugih finančnih instrumentov Unije. Postopki za posvetovanje z upravičenci, ki bodo prejeli pomoč, ali njihovimi predstavniki ali socialnimi partnerji, kot tudi lokalnimi in regionalnimi organi 38. Grški organi so navedli, da je bil usklajeni sveženj prilagojenih storitev pripravljen v posvetovanju s predstavniki upravičencev, ki bodo prejeli pomoč (združenje novinarjev atenskega dnevnega časopisja (ΕΣΗΕΑ), sindikat zaposlenih v atenskem dnevnem časopisju (ΕΠΗΕΑ) in inštitut za delo GSEE). 17. junija 2014 so ministru za delo in namestniku ministra za delo poslali dopis, v katerem so predstavili informacije o trenutni krizi v celotnem medijskem sektorju zaradi gospodarske recesije v državi, poročali o številnih podjetjih, ki delujejo v medijskem sektorju in so prenehala opravljati svojo dejavnost, zniževala plače zaposlenih, odpuščala delavce itd. in prosili organe, da preverijo upravičenost morebitne vloge za pomoč iz ESPG. 27. junija 2014 je bilo organizirano prvo srečanje med organom upravljanja ESPG v Grčiji (EYSEKT) ter predstavniki ΕΣΗΕΑ, ΕΠΗΕΑ in inštituta za delo GSEE. 31. julija 2014 je potekalo drugo srečanje, ki so se ga udeležili predstavniki Organa za koordinacijo in spremljanje dejavnosti ESS (EYSEKT), predstavniki ΕΣΗΕΑ, ΕΠΗΕΑ in inštituta za delo GSEE ter predstavniki delavcev. Na tem sestanku so predstavniki delavcev predložili podrobne podatke o morebitni vlogi, predstavniki ΕΣΗΕΑ, ΕΠΗΕΑ in inštituta za delo GSEE pa so se zavezali, da bodo vse delavce obveščali o zahtevi za financiranje iz Evropskega sklada za prilagoditev globalizaciji. Zatem so vsi udeleženci razpravljali o načrtovanju predlaganih individualiziranih ukrepov za upravičence. 39. Predlogi predstavnikov delavcev so bili osnovani na njihovih potrebah, pa tudi na stališču socialnih partnerjev - na podlagi potreb in posebnosti lokalnega trga dela. 40. EYSEKT je pri oblikovanju predlaganih individualiziranih ukrepov za upravičence sodeloval z vsemi udeleženimi stranmi. Sistemi upravljanja in nadzora 41. Vloga vsebuje opis sistema upravljanja in nadzora, ki določa odgovornosti vključenih organov. Grčija je Komisijo obvestila, da bodo finančni prispevek upravljali in nadzirali isti organi, ki v Grčiji upravljajo in nadzirajo financiranje iz Evropskega socialnega sklada (ESS). Organ za koordinacijo in spremljanje dejavnosti ESS (EYSEKT) bo deloval kot organ upravljanja, EDEL (odbor za davčno revizijo) kot revizijski organ in posebni plačilni organ kot certifikacijski organ. Zaveze zadevne države članice 42. Grški organi so predložili vsa potrebna zagotovila glede naslednjega: – načeli enakosti obravnave in nediskriminacije bosta upoštevani pri dostopu do predlaganih ukrepov in njihovem izvajanju; – upoštevane so bile zahteve nacionalne zakonodaje in zakonodaje EU o kolektivnem odpuščanju; – če so podjetja, ki so odpuščala, nadaljevala s svojimi dejavnostmi, so izpolnila svoje pravne obveznosti v zvezi z odpuščanji in ustrezno poskrbela za svoje delavce; – predlagani ukrepi bodo zagotovili podporo posameznim delavcem in se ne bodo uporabljali za prestrukturiranje podjetij ali sektorjev; – predlagani ukrepi ne bodo prejeli finančne podpore iz drugih skladov ali finančnih instrumentov Unije, preprečeno pa bo vsakršno dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 43. Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[19]. 44. Komisija po preučitvi vloge v zvezi s pogoji iz člena 13(1) uredbe o ESPG in ob upoštevanju števila upravičencev, ki bodo prejeli pomoč, predlaganih ukrepov in predvidenih stroškov predlaga uporabo sredstev ESPG v znesku 3 746 700 EUR, kar pomeni 60 % skupnih stroškov predlaganih ukrepov, da se zagotovi finančni prispevek za vlogo. 45. Predlagano odločitev o uporabi sredstev ESPG bosta Evropski parlament in Svet sprejela skupaj v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[20]. Povezani akti 46. Komisija bo Evropskemu parlamentu in Svetu hkrati predložila predlog sklepa o uporabi sredstev ESPG in predlog za prerazporeditev zneska v višini 3 746 700 EUR v ustrezno proračunsko vrstico. 47. Ko bo Komisija sprejela ta predlog sklepa o uporabi sredstev ESPG, bo hkrati sprejela sklep o finančnem prispevku z izvedbenim aktom, ki začne veljati na datum, ko Evropski parlament in Sveta sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (vloga EGF/2014/015 GR/Attica Publishing activities) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[21], zlasti člena 15(4) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[22], zlasti točke 13, ob upoštevanju predloga Evropske komisije , ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki postanejo presežni, in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki jih povzroča globalizacija, zaradi nadaljevanja svetovne finančne in gospodarske krize, kot je obravnavana v Uredbi (ES) št. 546/2009 Evropskega parlamenta in Sveta[23], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013[24]. (3) 4. septembra 2014 je Grčija vložila vlogo za uporabo sredstev ESPG v zvezi z odpuščanji[25] v 46 podjetjih, ki delujejo na ravni oddelka 58 NACE Rev. 2 (Založništvo)[26] v regiji Atika v Grčiji na ravni NUTS 2 (EL 30). Dopolnjena je bila z dodatnimi informacijami v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG v skladu s členom 13 Uredbe (ES) št. 1309/2013. Komisija je zato predlagala uporabo zneska v višini 3 746 700 EUR. (4) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Grčija, SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji (ESPG) uporabi vsota 3 746 700 EUR v odobritvah za prevzem obveznosti in odobritvah plačil. Člen 2 Ta sklep začne veljati na dan sprejetja. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Rev. 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34). [4] V skladu s četrtim odstavkom člena 7 Uredbe (EU) št. 1309/2013. [5] V smislu člena 3(a) uredbe o ESPG. [6] Za seznam zadevnih podjetij in število odpuščenih delavcev v vsakem podjetju glej Prilogo. [7] http://ec.europa.eu/economy_finance/eu/forecasts/2014_autumn_forecast_en.htm. [8] V Grčiji je prag revščine 5 708 EUR letno na osebo (za fizične osebe) in 11 986 EUR za gospodinjstva, ki obsegajo dve odrasli osebi in dva otroka do 14. leta starosti. [9] http://www.inegsee.gr/wp-content/uploads/2014/07/Symperasmata.pdf. [10] Inštitut za delo grške konfederacije sindikatov. [11] EGF/2009/024 NL Noord Holland in Zuid Holland, COM(2010) 532. [12] http://www.bankofgreece.gr/BogEkdoseis/Summary_Annrep2013.pdf. [13] http://www.efsyn.gr/?p=5033. [14] http://www.3comma14.gr/pi/?survey=16005. [15] http://www.efsyn.gr/?p=5033. [16] http://www.inegsee.gr. [17] Koda tsdec450. [18] Vir: Grški statistični urad, ankete o delovni sili, podatki v 1. četrtletju. [19] UL L 347, 20.12.2013, str. 884. [20] UL C 373, 20.12.2013, str. 1. [21] UL L 347, 20.12.2013, str. 855. [22] UL C 373, 20.12.2013, str. 1. [23] UL L 167, 29.6.2009, str. 26. [24] Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884). [25] V smislu člena 3(a) uredbe o ESPG. [26] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (ES) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). Podjetja in število odpuščenih delavcev T.C.T. MEDIA GROUP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 2 D.A. ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΤΑΙΡΕΙΑ || 2 D.B.A.S. ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 6 QUEUE PRINT ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 METRORAMA ΕΚΔΟΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 MOTORPRESS HELLAS ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 11 MULTIMEDIA ΕΦΑΡΜΟΓΕΣ ΠΛΗΡΟΦΟΡΙΚΗΣ ΜΕΣΩΝ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 10 PEGASUS MAGAZINES PUBLICATIONS AEE || 3 PRESS TABAC ΑΝΩΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΜΕΣΩΝ ΕΝΗΜΕΡΩΣΗΣ || 2 REAL MEDIA ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 7 SPORTDAY ΑΝΩΝΥΜΗ ΕΜΠΟΡΙΚΗ ΠΑΡΑΓΩΓΙΚΗ & ΕΚΔΟΤΙΚΗ ΕΤΑΙΡΕΙΑ ΓΡΑΦΙΚΩΝ ΤΕΧΝΩΝ || 6 TRECK Α.Β.Ε.Ε.Ε. ΕΚΔΟΣΕΙΣ ΓΡΑΦΙΚΕΣ ΤΕΧΝΕΣ ΑΝΩΝΥΜΗ ΒΙΟΜΗΧΑΝΙΚΗ & ΕΜΠΟΡΙΚΗ ΕΤΑΙΡΕΙΑ || 6 UP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 22 WEB ENTERTAINMENT ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 8 ΑΝΕΞΑΡΤΗΤΑ ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 9 ΑΝΝΑ ΒΕΝΕΤΣΑΝΟΥ & ΣΙΑ ΕΤΕΡΟΡΥΘΜΟΣ ΕΤΑΙΡΕΙΑ || 1 ΑΝΩΝΥΜΟΣ ΒΙΟΜΗΧΑΝΙΚΗ ΕΚΤΥΠΩΤΙΚΗ ΕΤΑΙΡΕΙΑ ΒΙΒΛΙΟΔΕΣΙΕΣ ΕΝΤΥΠΩΝ DIAMOND PRINT || 14 ΑΤΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 14 GRAFOPRINT Α.Β.Ε.Ε. ΓΡΑΦΙΚΩΝ ΤΕΧΝΩΝ || 10 ΔΗΜΟΚΡΑΤΙΚΟΣ ΤΥΠΟΣ ΕΙΔΗΣΕΟΓΡΑΦΙΚΗ ΕΚΔΟΤΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 25 ΔΗΜΟΣΙΟΓΡΑΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ ΑΝΩΝΥΜΗ ΕΤΑΙΡΕΙΑ - ΔΟΛ || 64 ΔΙΟΠΤΡΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 3 Ε. ΣΠΥΡΟΥ - Γ. Κ. ΣΠΥΡΟΥ & ΣΙΑ ΟΜΟΡΡΥΘΜΟΣ ΕΤΑΙΡΕΙΑ || 1 ΕΚΔΟΣΕΙΣ ΕΘΝΟΣ ΑΝΩΝΥΜΗ ΕΤΑΙΡΕΙΑ || 21 ΕΚΔΟΣΕΙΣ ΛΥΜΠΕΡΗ ΑΝΩΝΥΜΗ ΕΤΑΙΡΕΙΑ || 92 ΕΚΔΟΣΕΙΣ ΠΡΩΤΟ ΘΕΜΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 19 ΕΚΤΥΠΩΣΕΙΣ IRIS Α.Ε.Β.Ε. || 32 ΕΝΤΥΠΟΕΚΔΟΤΙΚΗ Α.Ε.Β.Ε.Τ. || 2 ΕΞΕΡΕΥΝΗΤΗΣ - EXPLORER ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΚΤΥΠΩΤΙΚΗ ΕΤΑΙΡΕΙΑ || 22 EXPRESS - Δ. ΚΑΛΟΦΩΛΙΑΣ ΕΚΔΟΤΙΚΗ ΕΚΤΥΠΩΤΙΚΗ ΑΝΩΝΥΜΗ ΕΤΑΙΡΕΙΑ || 16 ΖΑΓΚΛΗΣ || 2 Η ΕΠΟΧΗ ΕΚΔΟΤΙΚΟΣ ΔΗΜΟΣΙΟΓΡΑΦΙΚΟΣ ΣΥΝΕΤΑΙΡΙΣΜΟΣ ΠΟΛΙΤΙΚΩΝ & ΠΟΛΙΤΙΣΤΙΚΩΝ ΜΕΛΕΤΩΝ || 3 Η ΝΑΥΤΕΜΠΟΡΙΚΗ Π.ΑΘΑΝΑΣΙΑΔΗΣ & ΣΙΑ ΑΝΩΝΥΜΗ ΕΤΑΙΡΕΙΑ || 31 Η.ΜΕ.ΠΕ.Τ. ΑΝΩΝΥΜΗ ΕΤΑΙΡΕΙΑ ΕΚΔΟΣΕΩΝ ΗΜΕΡΗΣΙΟΥ - ΠΕΡΙΟΔΙΚΟΥ ΤΥΠΟΥ ΚΑΙ ΗΛΕΚΤΟΝΙΚΩΝ ΜΜΜ || 25 ΗΜΕΡΗΣΙΑ Α.Ε.Ε. || 9 Θ.Μ. ΝΙΚΟΛΑΪΔΗΣ ΔΗΜΟΣΙΟΓΡΑΦΙΚΕΣ & ΑΘΛΗΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 9 ΚΑΘΗΜΕΡΙΝΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 33 ΚΕΡΔΟΣ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 11 Κ.Μ.Π. ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 6 ΠΑΡΟΝ ΕΚΔΟΣΕΙΣ Ε.Π.Ε. || 2 SELENA ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 10 ΣΥΓΧΡΟΝΗ ΕΠΟΧΗ ΕΚΔΟΤΙΚΗ Α.Ε.Β.Ε. || 18 ΤΗΛΕΡΑΜΑ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 6 ΤΡΙΤΗ ΟΨΗ ΑΝΩΝΥΜΗ ΕΤΑΙΡΕΙΑ ΗΛΕΚΤΡΟΝΙΚΩΝ ΕΚΔΟΣΕΩΝ || 35 Χ. Κ. ΤΕΓΟΠΟΥΛΟΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 52 ΧΡΥΣΗ ΕΥΚΑΙΡΙΑ ΑΝΩΝΥΜΗ ΕΤΑΙΡΕΙΑ || 21 Skupno število podjetij: 46 || Skupno število odpuščenih delavcev: || 705